ທ່ານ Trump ແລະທ່ານ Ryan ຈະພົບປະກັນ ໃນ ອາທິດໜ້າ
ທ່ານ Trump ແລະປະທານສະພາຕ່ຳ ສຫລ ຕົກລົງ ຈະພົບປະກັນ ແຕ່ທ່ານ Trump ເບິ່ງຄືວ່າ ບໍ່ຄ່ອຍ ມີຄວາມກະຕືລືລົ້ນປານໃດ.
ທ່ານ Donald Trump ແລະປະທານສະພາຕ່ຳສະຫະລັດທ່ານ Paul Ryan ໄດ້ຕົກລົງ ທີ່ຈະພົບປະກັນ ໃນອາທິດໜ້າ ແຕ່ຜູ້ທີ່ເຊື່ອວ່າ ຈະໄດ້ຮັບການຄັດເລືອກ ເປັນຜູ້ສະໝັກປະທານາທິບໍດີຂອງພັກຣີພັບບລີກັນເບິ່ງຊົງແລ້ວບໍ່ໄດ້ມີຄວາມກະຕືລືລົ້ນເປັນພິເສດແຕ່ຢ່າງໃດເລີຍ ທ່ານ Trump ກ່າວວ່າ ທ່ານຍັງບໍ່ຮູ້ຈັກວ່າ ການພົບປະໂອ້ລົມດັ່ງກ່າວນີ້ຈະຊ່ອຍຮຳບາດແຜ ການແຕກແຍກພາຍໃນພັກ ກ່ຽວກັບການສະເໜີ ແຕ່ງຕັ້ງທ່ານ ຈະປະສົບກັບຄວາມ ສຳເລັດຫຼືບໍ່ ແລະມັນກໍບໍ່ສຳຄັນຫຍັງຫຼາຍສຳລັບທ່ານ ທ່ານກ່າວວ່າ ສິ່ງທີ່ສຳຄັນທີ່ສຸດກໍ ແມ່ນປະຊາຊົນຫລາຍໆລ້ານຄົນ ທີ່ໄດ້ພາກັນອອກມາແລະປ່ອນບັດໃຫ້ຂ້າພະເຈົ້າແລະເຮັດໃຫ້ຂ້າພະເຈົ້າໄດ້ຮັບໄຊຊະນະຢ່າງຖ້ວມລົ້ນຢູ່ໃນເກືອບວ່າທຸກໆລັດ ທ່ານ Trump ກ່າວວ່າ ທ່ານໄດ້ບອກກັບປະທານຄະນະກຳມະການແຫ່ງຊາດ ຂອງພັກ ຣີພັບບລີກັນ ທ່ານ Reince Priebus ວ່າ ການໃຫ້ຄວາມເຫັນ ຂອງທ່ານ Ryan ທີ່ບໍ່ຍອມໃຫ້ການຮັບຮອງຢ່າງເປັນທາງການຕໍ່ທ່ານນັ້ນແມ່ນເປັນສິ່ງທີ່ບໍ່ເໝາະສົມແຕ່ທ່ານ ກໍໄດ້ຕົກລົງ ທີ່ຈະປະຕິບັດຕາມຄວາມປະສົງຂອງພວກຜູ້ນຳພັກກ່ຽວກັບການພົບປະດັ່ງ ກ່າວ ທ່ານ Ryan ໄດ້ປະກາດໃນວັນສຸກວານນີ້ວ່າ ທ່ານເອງ ແລະສະມາຊິກຄົນອື່ນໆໃນຄະ ນະນຳພາຂອງພັກຣີພັບບລີກັນໃນສະພາຕ່ຳຈະພົບປະກັບທ່ານ Trump ໃນຕອນເຊົ້າ ວັນພະຫັດຈະມາ ທ່ານກ່າວວ່າ ການໂອ້ລົມກັນຈະເພັ່ງເລັງໃສ່ເລື້ອງຫລັກການ ແລະແນວຄິດຂອງພັກຣີພັບບລີກັນທີ່ສາມາດຈະໄດ້ຮັບການສະໜຸບສະໜຸນຈາກປະຊາຊົນ ຊາວອາເມຣິກັນໃນການປ່ອນບັດ ໃນເດືອນພະຈິກປີນີ້ ບໍ່ພຽງເທົ່າໃດມື້ ຫລັງຈາກທ່ານ Trump ໄດ້ມີຄະແນນສຽງຜູ້ຕາງໜ້າທີ່ຈຳເປັນເພື່ອໃຫ້ ໄດ້ຮັບການສະເໜີແຕ່ງຕັ້ງ ເປັນຜູ້ສະໝັກ ຂອງຣີພັບບລີກັນ ໂດຍໄດ້ຮັບໄຊຊະນະ ໃນການເລືອກຕັ້ງຂັ້ນຕົ້ນທີ່ລັດ Indiana ທ່ານ Ryan ກ່າວວ່າ ທ່ານ ຍັງບໍ່ທັນພ້ອມເທື່ອທີ່ ຈະໃຫ້ການສະໜັບສະໜຸນຕໍ່ທ່ານ Trump ຍ້ອນວ່າຍັງມີ ຄຳຖາມກ່ຽວກັບຄວາມໝາຍ ໝັ້ນຂອງທ່ານຕໍ່ຫລັກການນິຍົມແນວທາງເດີມ ທ່ານ Trump ໄດ້ຕອບໂຕ້ ດ້ວຍຄຳຖະແຫຼງທີ່ກ່າວວ່າ ທ່ານກໍບໍ່ທັນພ້ອມເທື່ອ ທີ່ຈະໃຫ້ ການສະໜັບສະໜຸນ ຕໍ່ແຜນການຂອງທ່ານ Ryan ທ່ານໄດ້ກ່າວໂຈມຕີ ທ່ານ Ryan ໂດຍຜ່ານທາງ Twitter ໃນວັນສຸກວານນີ້ວ່າ ທ່ານ Paul Ryan ກ່າວວ່າຂ້າພະເຈົ້າໄດ້ຮັບມໍລະດົກບາງຢ່າງພິເສດຫຼາຍນັ້ນກໍຄືພັກຣີພັບບລີກັນ ຜິດ ຂ້າພະເຈົ້າບໍ່ໄດ້ຮັບມໍລະ ດົກສືບທອດ ແຕ່ຂ້າພະເຈົ້າໄດ້ຊະນະ ດ້ວຍຜູ້ມີສິດປ່ອນບັດຫລາຍລ້ານຄົນ ທ່ານ Paul Ryan ບໍ່ແມ່ນຄົນດຽວເທົ່ານັ້ນ ທີ່ໄດ້ປະຕິເສດ ບໍ່ຍອມໃຫ້ການສະໜັບສະ ໜຸນທ່ານ Trump ນັກທຸລະກິດ ທີ່ໄດ້ກາຍມາເປັນຜູ້ທີ່ຄາດຫວັງວ່າ ຈະໄດ້ເປັນປະທາ ນາທິບໍດີຂອງສະຫະລັດ